《延祥寺故地》
明代·刘克平

觉路金绳得并过，诸天翘首望藤罗。怪来白马神功在，何必玄蜂旷宇多。

无树菩提从拂拭，有缘知识岂蹉跎。清泠一漱通公井，去住谁应佛祖诃。

作者简介：刘克平，字道子。番禺人，从化籍。格幼子。明神宗万历间诸生。工诗古文辞，善六书花卉。后以兵宪李公聘修《石室志》，溽暑中感疾卒。年三十七。清雍正《从化县新志》卷三、清道光《广东通志》卷二八○有传。